10. Question No. 10—Māori DevelopmentRINO TIRIKATENE (Labour—Te Tai Tonga) to the Minister for Māori DevelopmentQuestion No. 10—Māori Development10. RINO TIRIKATENE (Labour—Te Tai Tonga) to the Minister for Māori Development: He aha ngā whāinga a te Kāwanatanga e pā ana ki Te Reo Māori?[What are the Government's goals for Māori language?]Hon NANAIA MAHUTA (Minister for Māori Development): E toru ngā whāinga rongomaioro a tā te Kāwanatanga rautaki Maihi Karauna. Ko ēnei: i mua i te tau e 2040 kua 85 ōrau kua neke atu rānei ngā tāngata e kaingākau ana ki Te Reo Māori hei wāhanga matua mō te tuakiri ā-motu; i mua i te tau e 2040 kua kotahi miriona kua neke atu rānei te tokomaha e kaha ana e māia ana ki te kōrero e pā ana ki ngā take tūāpapa i Te Reo Māori; i mua i te tau e 2040 kua 150000 ngā Māori kua 15 tau kua pakeke ake rānei e kaha ana ki te whakamahi i Te Reo Māori pērā i tō rātou kaha ki te whakamahi i te reo Pākehā.[The Crown's Maihi Karauna strategy has three important goals. These are: by the year 2040 85 percent or more of the population will be positively disposed towards the Māori language as a part of the national identity; by the year 2040 one million or more will be confident to speak often about basic topics in the Māori language; by the year 2040 150000 Māori aged 15 years or older will use the Māori language as much as they use English.]Rino Tirikatene: He aha ngā kaupapa hou i whakarewatia e Te Kāwanatanga kia tāpiri atu ki te rautaki?[What new initiatives has the Government launched to add to the strategy?]Hon NANAIA MAHUTA: Tuatahi me mihi atu rā ki Te Pirimia nāna i whakarewatia Te Maihi Karauna i te tīmatatanga o tēnei tau. Mehemea ka whakatakoto ētehi o ngā kaupapa ko ēnei: tētehi hui taumata mō Te Reo Māori mā te rangatahi kia hono ki tō UNESCO Tau o Ngā Reo Taketake o tēnei tau; he awheawhe ā-rohe e aro ana ki ngā huarahi auaha hei whakarauora i Te Reo Māori; he kokiritanga whakaawe hapori hei whakatairanga i te uara o Te Reo Māori i waenga i te rangatahi Māori mā tauiwi mā; me Te Reo Rarawe he rārangi akoranga i Te Reo Māori e hangareka ana e wātea ana ki ngā momo paepāho. [Firstly we should acknowledge the Prime Minister who launched the Maihi Karauna at the beginning of this year. If I were to mention other initiatives they would be these: a summit meeting about the Māori language for youth to connect with UNESCO's Indigenous Languages Year this year; a community engagement initiative to enhance the value of the Māori language among Māori and non-Māori youth; and Te Reo Rarawe a series of lessons in the Māori language that are engaging and available to the various social media platforms.]Rino Tirikatene: He aha te hua o te rautaki mā te hunga e ngākaunui ana ki Te Reo Māori?[What have been the benefits of the strategy for those that value the Māori language?]Hon NANAIA MAHUTA: Tuatahi kia rere tō tātou nei reo. Atu i tērā ka tika me mihi atu ki a Hōnore Davis me te maha o ngā kaupapa i puta i waenganui i tana mahi kei Te Tāhuhu Mātauranga Māori. Nō reira ko tātou e whakamanatia te kōrero a te kuia whiua ki te ao whiua ki te rangi whiua ki ngā iwi katoa". Kia rere tō tātou nei reo. [Firstly that our language is being used. Apart from that it is only right to acknowledge the Hon Davis and the many initiatives that came out of his work at Te Tāhuhu Mātauranga Māori. So we are all validating the statement of the matriarch "throw it to the world throw it to the sky share it with all peoples." Let our language flow.]"